מג"ב דרום

משמר הגבול מרחב דרום הוא מחט"ב (מפקדת חטיבה) במסגרת משמר הגבול, האחראית על פעילות מג"ב באזור דרום מדינת ישראל.

היסטוריה ומבנה
בשנת 1954 הוקם גדוד 1 של מג"ב שמנה שתי פלוגות והיה אמון על שמירת הגבולות בגזרה הדרומית ביותר של מג"ב באותה התקופה - אזור ירושלים. במקביל קם גדוד 2 של מג"ב שהיה אחראי על שמירת גבול ישראל ירדן בכל אזור מרכז הארץ, ומנה ארבע פלוגות. בזמן מבצע קדש הוכפף מג"ב לצה"ל, גדוד 1 השתתף בקרבות באזור רצועת עזה וגדוד 2 היה אחראי על אכיפת העוצר בכפרים הערביים שבתחומו, במהלך מבצע קדש ביצעו לוחמים מגדוד 2 את טבח כפר קאסם.

לאחר מבצע קדש ב-1958 פורק גדוד 1 והשוטרים שבו שולבו בגדוד 2, שהיה אחראי מאז גם על אזור הדרום וגם על אזור מרכז הארץ. בשנת 1969, כחלק מהערכות מחודשת של משמר הגבול, הפך גדוד 2 למחט"ב מג"ב דרום והמשיך לפעול בגזרתו.

בשנת 1994 פוצל מג"ב מרכז ממג"ב דרום ומאז שטח האחריות של מג"ב דרום הוא רק דרום הארץ, בחופף לשטח מחוז דרום של משטרת ישראל, והוא הגדול בשטחו מבין מרחבי מג"ב.

מפקדת מרחב דרום יושבת בבית גוברין. מפקד המרחב הוא קצין בדרגת ניצב משנה.

יחידות מג"ב דרום
במג"ב דרום מספר יחידות מסוגים שונים לביצוע משימות מג"ב דרום. היחידות הן:
 יחידת שחר 101 דרום - יחידה ללחימה בפשיעה באזור הדרום, היחידה מחולקת למחלק אג"מ ומחלק בילוש.
 סמ"ג 5 - יחידת סיירת משמר הגבול למאבק בהפרות סדר, פח"ע ופשיעה באזור הדרום.
 ימ"ר מג"ב דרום (יח' דקל) - יחידה מקבילה לימ"ר של המשטרה הכחולה, אך עוסקת בפשיעה חקלאית באזור הדרום.
 יחידת תקיפה כפרי - יחידה למאבק בפשיעה החקלאית ומחוללי פשיעה במיגזר הכפרי במרחבים לכיש ונגב.
 יחידת בט"פ אילת - יחידה משטרתית לוחמת באילת לביצוע משימות של ביטחון פנים.
 ימ"ס דרום - יחידת מסתערבים הפועלת באזור הדרום.

מפקדי מג"ב דרום

מפקד גדוד 1 של מג"ב

מפקדי גדוד 2 של מג"ב

מפקדי מרחב מג"ב דרום

דרום